Държавен вестник, бр. 1, 2021 г., стр. 1

Вторник, 5 януари 2021 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
БРОЙ 
1
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 408 
ОТ 23 ДЕКЕМВРИ 2020 Г.
за изпълнението на държавния бюджет на 
Република България за 2021 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Утвърждава показателите по 
отделните бюджетни програми по бюджетите 
на първостепенните разпоредители с бюджет, 
които прилагат програмен формат на бюджет, 
в рамките на утвърдените им със Закона за 
държавния бюджет на Република България 
за 2021 г. разходи по области на политики/
функционални области и бюджетни програми 
съгласно приложение № 1.
(2) Разходите по чл. 4 – 47 от Закона за 
държавния бюджет на Република България 
за 2021 г. се извършват в размер 95 на сто 
с изключение на делегираните бюджети в 
системата на предучилищното и училищното 
образование и Националния институт по ме-
теорология и хидрология, посочен в колона 2 
на приложение № 2. Останалите 5 на сто, 
посочени в колона 3 на същото приложение, 
се заделят за сметка на одобрените разходи по 
бюджетите на първостепенните разпоредители 
с бюджет по отделни показатели, по преценка 
на съответния първостепенен разпоредител 
с бюджет и се разходват при условията и по 
реда на чл. 106, ал. 4 от Закона за държавния 
бюджет на Република България за 2021 г.
(3) Максималните размери на новите за-
дължения за разходи се извършват в намален 
размер в зависимост от ограничението на 
разходите по ал. 2.
(4) Предоставените трансфери за други бю-
джети по чл. 18 и 19 от Закона за държавния 
бюджет на Република България за 2021 г. се 
предоставят в размер 95 на сто, посочен в 
колона 2 на приложение № 3, като останалите 
5 на сто, посочени в колона 3 на същото при-
ложение, се предоставят при условията и по 
реда на чл. 106, ал. 4 от Закона за държавния 
бюджет на Република България за 2021 г.
(5) Бюджетното взаимоотношение с цен-
тралния бюджет на разпоредителите с бюджет 
по чл. 48 от Закона за държавния бюджет на 
Република България за 2021 г. се извършва 
в размер 95 на сто, посочен в колона 2 на 
приложение № 4, като останалите 5 на сто, 
посочени в колона 3 на същото приложение, 
се разходват при условията и по реда на 
чл. 106, ал. 4 от Закона за държавния бюджет 
на Република България за 2021 г.
(6) Субсидиите и другите текущи трансфери 
и капиталовите трансфери за нефинансови 
предприятия по чл. 49 от Закона за държавния 
бюджет на Република България за 2021 г. се 
предоставят в размер 95 на сто, посочен в 
колона 2 на приложение № 5, като останали-
те 5 на сто, посочени в колона 3 на същото 
приложение, се разходват при условията и по 
реда на чл. 106, ал. 4 от Закона за държавния 
бюджет на Република България за 2021 г.
Чл. 2. (1) Министърът на земеделието, 
храните и горите по предложение на първос-
тепенния разпоредител с бюджет на Държавен 
фонд „Земеделие“ съгласувано с министъра 
на финансите в срок до един месец от обна-
родването на постановлението в „Държавен 
вестник“ представя за утвърждаване от Ми-
нистерския съвет годишни разчети за 2021 г. 
по сметката за средства от Европейския съюз 
на Държавен фонд „Земеделие“.
(2) Министърът на финансите в срок до 
един месец от обнародването на постановле-
нието в „Държавен вестник“ представя за 
утвърждаване от Министерския съвет годишни 
разчети за 2021 г. по сметката за средства от 
Европейския съюз на Националния фонд.
Чл. 3. (1) Първостепенните разпоредители с 
бюджет в срок до един месец от обнародването 
на постановлението в „Държавен вестник“ 
утвърждават годишни разчети за 2021 г. на дру-
гите сметки за средства от Европейския съюз 
и средства по други международни програми 
и договори, за които се прилага режимът на 
сметките за средства от Европейския съюз, 
и ги представят на министъра на финансите.
(2) Първостепенните разпоредители с бю-
джет по ал. 1 при необходимост актуализи-
рат годишните разчети за 2021 г. на другите 
сметки за средства от Европейския съюз и 
средства по други международни програми 
и договори, за които се прилага режимът на 
сметките за средства от Европейския съюз, 
и ги представят на министъра на финансите.